ভূঞাপুর সরকারি কলেজ ছাত্রলীগ নেতা কারাগারে
টাঙ্গাইলের ভূঞাপুর ইব্রাহীম খাঁ সরকারি কলেজ ছাত্রলীগের সভাপতি হৃদয় মণ্ডলকে কারাগারে পাঠিয়েছেন আদালত। ওই কলেজের এক ছাত্রীকে ধর্ষণের অভিযোগে শনিবার টাঙ্গাইলের বিচারিক হাকিম আদালত তাকে কারাগারে পাঠান। ধর্ষিতার অভিযোগের পরিপ্রেক্ষিতে শুক্রবার রাতে হৃদয়কে গ্রেফতার করে পুলিশ। তিনি ভূঞাপুর উপজেলা সদরের ছাব্বিশা গ্রামের কামরুজ্জামান মণ্ডলের ছেলে। তার বিরুদ্ধে এর আগেও ২টি অপহরণ মামলা রয়েছে বলে পুলিশ জানায়।







পুলিশ জানায়, কয়েক মাস ধরে ভয়ভীতি দেখিয়ে মেয়েটিকে ধর্ষণ করে হৃদয় মণ্ডল। এতে অতিষ্ঠ হয়ে শুক্রবার মেয়েটি আত্মহত্যার সিদ্ধান্ত নেন। ধর্ষণের কথা প্রকাশ করে সুইসাইড নোটও লেখেন। পরে মেয়েটির স্বামী বিষয়টি জানার পর তাকে থানায় নিয়ে যান এবং অভিযোগ করেন। পুলিশ আরও জানায়, কলেজ ছাত্রলীগের সভাপতি হওয়ায় রাজনৈতিক প্রভাব খাটিয়ে হৃদয় ওই মেয়েকে বিভিন্ন সময় ধর্ষণ করেছেন। ধর্ষণে রাজি না হলে ওই ছাত্রীকে কলেজে আসা-যাওয়া বন্ধ করে দেয়ার এবং তার স্বামীকে হত্যা করবে বলে হুমকি দিতেন। এতে ওই ছাত্রী মানসিকভাবে বিপর্যস্ত হয়ে পড়েন এবং শুক্রবার আত্মহত্যার সিদ্ধান্ত নেন। স্বামী চিরকুটটি দেখে ফেলায় তার কাছে ঘটনা খুলে বলেন। ভূঞাপুর থানার ওসি রাশিদুল ইসলাম জানান, টাঙ্গাইল জেনারেল হাসপাতালে ধর্ষিত ছাত্রীর ডাক্তারি পরীক্ষা সম্পন্ন হয়েছে।

টাঙ্গাইলের ভূঞাপুর ইব্রাহীম খাঁ সরকারি কলেজ ছাত্রলীগের সভাপতি হৃদয় মণ্ডলকে কারাগারে পাঠিয়েছেন আদালত। ওই কলেজের এক ছাত্রীকে ধর্ষণের অভিযোগে শনিবার টাঙ্গাইলের বিচারিক হাকিম আদালত তাকে কারাগারে পাঠান। ধর্ষিতার অভিযোগের পরিপ্রেক্ষিতে শুক্রবার রাতে হৃদয়কে গ্রেফতার করে পুলিশ। তিনি ভূঞাপুর উপজেলা সদরের ছাব্বিশা গ্রামের কামরুজ্জামান মণ্ডলের ছেলে। তার বিরুদ্ধে এর আগেও ২টি অপহরণ মামলা রয়েছে বলে পুলিশ জানায়।